《大父令赋捕鱼》
宋代·苏籀

寒鱼不乐水，遇汕辄来依。
溪边蓑笠翁，智深鱼莫知。
网罟既不设，钓竿亦罢携。
萧然徒手来，一一收无遗。
幽人买鱼食，心亦怜鱼痴。
早知烹割苦，宁如在流澌。
世人岂异此，外物常见羁。
好在李斯犬，当观庄子牺。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。